Document ID: 32011R0737

РЕГЛАМЕНТ ЗА ИЗПЪЛНЕНИЕ (ЕС) № 737/2011 НА КОМИСИЯТА
от 26 юли 2011 година
за изменение на приложение I към Регламент (ЕО) № 1217/2009 на Съвета по отношение на списъка на районите
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1217/2009 на Съвета от 30 ноември 2009 г. относно създаване на система за събиране на счетоводна информация за доходите и икономическата дейност на земеделските стопанства в Европейската общност (1), и по-специално член 3 от него,
като взе предвид исканията на Франция и Унгария:
като има предвид, че:
(1)
Приложение I към Регламент (ЕО) № 1217/2009 съдържа списък с райони по смисъла на член 2, буква г) от същия регламент.
(2)
Съгласно посоченото приложение Франция се дели на двадесет и два района. За целите на Регламент (ЕО) № 1217/2009 Франция поиска към списъка на районите да се добавят Guadeloupe, Martinique и La Réunion.
(3)
Съгласно посоченото приложение Унгария се дели на седем района. За целите на Регламент (ЕО) № 1217/2009 Унгария поиска да се намали броят на районите, като районите Közép-Dunántúl, Nyugat-Dunántúl и Dél-Dunántúl се слеят в един район, наречен Dunántúl, а Közép-Magyarország, Észak-Alföld и Dél-Alföld се слеят в район, наречен Alföld.
(4)
Поради това Регламент (ЕО) № 1217/2009 следва да бъде съответно изменен.
(5)
Мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1217/2009 се изменя в съответствие с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 2012 отчетна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юли 2011 година.

Labels: 18
6